**My siel, Pa**

1. Hoeveel ekstra vakke Pa?
2. Dux-leerling? Is dit wat Pa vra?
3. Die prestasies, Pa, al is dit top,
4. galgtou oor my kop.
5. En my siel, Pa ...
6. Kan ek 'n klein-klein stukkie terug vra?
7. Pa, hoeveel eerstes by die wenpaal,
8. rekords moet ek nog behaal?
9. Hoeveel keer op die rostum, Pa,
10. met 'n Achilleshiel wat pla?
11. Maar my siel, Pa ...
12. kan ek 'n klein-klein stukkie terug vra?
13. Pa, S.A.-skolespan speel ek al twee jaar,
14. Pa se Cravenweek is geëwenaar.
15. Hoe hoog moet die turksvy-kind in die lynstaan spring
16. om Pa eer te bring?
17. Maar my siel, Pa ...
18. kan ek 'n klein-klein stukkie terug vra?
19. Pa, is Pa ooit tevrede met die ewebeeld,
20. wat oor my vou soos 'n donker kleed?
21. Pa is mos my proto,
22. ek maar Pa se foto!
23. Maar my siel, Pa ...
24. kan ek 'n klein-klein stukkie terug vra?

Marie van Rensburg

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Apostroof | Hoeveel ekstra vakke Pa? | Die tegniek om iemand in die gedig direk aan te spreek. | Addressing someone directly in a poem. |
| Assonansie | Die “a” klank reg deur die gedig. | Opeenhoping van vokale. | Die beklemtoon die bitterheid wat die spreker voel. Dit is beskuldigend. |
| Denotasie / Letterlik | Reël 10: Achilleshiel | Die letterlike gebruik van die woord. | Die spreker het heel moontlik ‘n besering opgedoen. |
| Konnotasie / Figuurlik | Reël 10: Achilleshiel | Die figuurlike gebruik van die woord. | Die spreker het ‘n swakheid. |
| Ellips | Reëls 5, 11, 17 en 23 - Maar my siel, Pa ... | ŉ Sin word nie klaar gemaak nie en die leser moet self ‘n afleiding maak. | Die spreker wil hê sy pa moet dink oor dit wat hy vra. Hy wil hê sy pa moet dink oor sy, die spreker, se eie menswees. |
| Enjambement. | Reël 15 | Die een versreël loop oor na die volgende een sonder leestekens. | Dit sluit aan by die volgende reël – dit is een gedagte. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Explanation** |
| Herhaling / Repitisie | Maar my siel, Pa ...  kan ek 'n klein-klein stukkie terug vra? | Woorde of versreëls word herhaal om ‘n bepaalde effek te kry. | Die spreker herhaal die reëls want hy wil hê sy pa moet verstaan wat se druk sy pa op hom sit. |
| Inversie/Omgekeerde woordorde. | Die prestasies, Pa, al is dit top,  galgtou oor my kop. | Die woorde van ‘n versreël word verander om dit wat belangrik is eerste te plaas. | Die woord “prestasies” word eerste geplaas want dit is wat vir die pa belangrik is. |
| Ironie | Die HELE gedig. | Net mooi die teenoorgestelde van wat bedoel word, word spottend gesê. | Die spreker doen niks van die prestasies vir homself nie, hy doen dit vir sy pa. |
| Metafoor | Reël 4: galgtou oor my kop. | ‘n Ander betekenis aan iets gee. Dit is soos ‘n vergelyking maar die woorde “soos”, “nes” en “net soos” is NIE daar nie. | Dit is ‘n metafoor vir die druk wat die spreker ervaar. |
| Parentese | Reël 3: Die prestasies, Pa, al is dit top, | Om ‘n versreël te onderbreek en iets in te sit. Inlassin. | Die spreker se pa sit nog steeds druk op hom al is hy de beste. |
| Retoriese vraag | Hoeveel ekstra vakke Pa?  Dux-leerling? Is dit wat Pa vra? | ŉ Sin wat eintlik ‘n stelling is, word as ‘n vraag geskryf. | Die seun weet wat die antwoord is… hy MOET presteer en sy pa sal NOOIT tevrede wees nie. |
| Vergelyking | Reël 20: wat oor my vou soos 'n donker kleed? | Iets word met iets ander vergelyk met die woorde “soos”, “nes” en “net soos”. | Hy vergelyk homself met sy pa. |
| Voor- en agterplasing | Talle tonge het ek… | Woorde word voor of agter geplaas om dit te beklemtoon. | Words are placed in front or behind to emphasize it. |

**Algemeen:**

**Die gedig het 4 stofes**

**Elke strofe het 6 reëls (sekstet).**

**Die gedig het oorheersend paarrym behalwe in reëls 19 en 20.**

**Die hele gedig is ‘n retoriese vraag aan die spreker se pa.**

**Die TEMA van die gedig is oor “onder hoeveel druk die spreker is om presteer, nie vir homself nie, maar vir sy pa.”**

**AGTERGROND:**

Kinders word al hoe meer deur hul ouers en onderwysers gedruk om top te presteer in hul akademie en sport. Soms word dit te veel vir die kinders om te hanteeer, en hulle doen ernstige emosionele- en fisieke skade op

In die gedig moet die leerder gedurig verbeter, sodat sy pa met hom kan spog. Niks wat hy bereik is goed genoeg vir sy pa nie. Die kind kan nie net homself wees nie, maar moet altyd presteer om sy pa te plesier. In die proses verloor die kind sy eie identiteit en persoonlikheid.

**OPSOMMING:**

Deur retoriese vrae kommunikeer die seun met sy pa – hy wil weet hoeveel ekstra vakke hy moet neem, of hy die dux-leerling moet wees en hoe gereeld hy op die atletiek- en rugbyveld moet presteer

Hy beskuldig sy pa – niks wat hy al ooit gedoen of bereik het, is goed genoeg nie. Dit is vir hom ‘teneerdrukkend dat hy nie sy eie identiteit het nie, maar eerder soos ‘n afbeelding/kopie/foto van sy pa is. Hy vra sy pa om hom toe te laat om net vir ‘n klein gedeelte van sy lewe hom toe te laat om homself te wees.

**VERWYSINGS:**

Galgtou: (gallows) Tou waarmee iemand opgehang word. Dit wurg/versmoor jou, laat jou sukkel om asem te haal.

Achilles: ‘n Griekse mitologiese figuur, wat in die Trojaanse oorlog gesneuwel het a.g.v. ‘n pylwond in sy hak, ‘n kwesbare plek. Die gesegde “jou Achilles-hiel” verwys na ‘n swak plek, wat dit vir jou moeilik maak om normal te kan funksioneer.

Turksvy: ‘n Vetplant wat in veral droë/dorre gebiede groei – dit kry min water, min wat dit kan help om te lewe. Dit het baie fyn, amper onsigbare dorings. As jy daaraan vat, sit die dorings in jou vlees vas en elke keer wat jy aan iets vat, voel jy die dorings al kan jy dit nie sien nie. Jy is dus deurgaans bewus daarvan.

Donker kleed: ‘n Donker (dikwels swart) stuk lap wat dit vir jou onmoontlik maak om helder/duidelik te kan sien.

**VRAE:**

1. Maak ‘n lysie van al die vrae wat die seun aan sy pa vra.
2. Watter EEN van die vrae is die belangrikste?
3. Hoe verander diè vraag van die eerste strofe na strofe 2, 3 en 4?
4. Watter verskil in betekenis word veroorsaak deur deur hierdie verandering?
5. Watter prestasies verwag die pa alles van die seun?
6. Hoekom word hulle almal in die meervoud gegee?
7. Watter EEN WOORD sê vir ons dat die pa die beste prestasie in sy seun se akademie verwag?
8. Sê of die volgende stelling WAAR of ONWAAR is? Motiveer jou antwoord deur EEN WOORD uit strofe 1 aan te haal.

***Die seun wil die top presteerder in sy klas wees.***

1. Die standaard Afrikaanse vergelyking sê : “ Dit hang soos ‘n wolk oor my kop”. Hoekom is die uitdrukking “soos ‘n galgtou oor my kop” in die gedig meer effektief?
2. Oor watter sportsoort handel strofe 2?
3. Is die “eerstes by die wenpaal” wat hy wel behaal goed genoeg vir sy pa? Motiveer jou antwoord deur ‘n versreël uit strofe 2 aan te haal.
4. Watter EEN WOORDJIE in strofe 2 sê vir ons dat die spreker baie rekords behaal het?
5. Verduidelik in jou eie woorde wat ‘n rostrum is.
6. Haal DRIE APARTE WOORDE uit strofe 3 aan wat vir ons sê dat die seun rugby speel.
7. Sê of die volgende stelling WAAR of ONWAAR is? Motiveer jou antwoord.

***Die seun presteer beter as sy pa op die rugbyveld.***

1. Hoekom beskryf die seun homself as ‘n “Turksvy-kind”?
2. Presteer die seun goed op die rugbyveld omdat hy self wil? Motiveer jou antwoord deur ‘n versreël uit strofe 3 aan te haal.
3. EEN WOORD sê vir ons dat die seun eintlik maar nes sy pa is. Wat is die woord?
4. Dink jy die seun geniet die feit dat hy nes sy pa is? Skryf ‘n vergelyking uit strofe 4 neer om jou antwoord te bewys.
5. Kies uit die volgende lysie die woorde wat beskryf hoe die seun eintlik voel.

***Ongelukkig, gelukkig, opgewonde, depressief, bly, hartseer.***

1. “ Pa is mos my proto. Ek maar net Pa se foto”.
   1. Watter betekenis het die woord mos in die aanhaling?
   2. Van watter woord is proto ‘n verkorting?
   3. Hoekom word die hele woord nie gebruik nie?
   4. Gee ‘n sinoniem uit die gedig vir die woord “proto”.

**ANTWOORDE**

1. “Hoeveel ekstra vakke, Pa?”, “Hoe hoog moet ek in die lynstaan spring?”, “Is Pa nooit tevrede met die ewebeeld?”, “Dux-leerling? Is dit wat Pa vra?”, “En my siel, Pa, kan ek ‘n klein-klein stukkie terugvra?”

“(Hoeveel) rekords moet ek nog behaal?”, “Hoeveel keer op die rostrum?”

1. “En my siel, Pa, kan ek ‘n klein-klein stukkie terugvra?”
2. Strofe 1: “En my siel, Pa…”, Strofe 2, 3 en 4: “Maar my siel, Pa…”
3. In strofe 1 is die vraag een van baie goed maar in strofes 2, 3 en 4 is dit die ding wat hy die graagste wil hê.
4. Hy moet ekstra vakke vat, hy moet die Dux-leerling wees (top prestasie in die skool|), hy moet eerste kom en rekords breek in atletiek en hy moet die SA-Skolepan en Cravenweek in rugby maak.
5. Hy moet soveel as moontlik doen, niks is ooit goed genoeg nie.
6. “Dux-leerling.”
7. Onwaar – “galgtou”
8. ‘n Galgtou is meer effektief want die leerder voel hy word versmoor en hy sal in groot moeilikheid wees as hy nie presteer of doen wat sy pa wil hê hy moet doen nie. Dit sal wees asof hy dood is as hy sy pa ignoreer.
9. Atletiek.
10. Nee – “rekords moet ek nog behaal”
11. “nog”
12. Die podium/trappies waarop atlete wat eerste, tweede en derde gekom het staan om hul medaljes te ontvang.
13. “S,A,- skolespan”, “Cravenweek”, “lynstaan”.
14. Onwaar – hy het sy pa se Cravenweek geëwenaar OF Waar – Die pa speel Cravenweek-rugby, maar die seun speel S.A.-skole en Cravenweek.
15. …….
16. Hy wil nie toenadering hê nie, hy wil uitgelos wees. Hy is ‘n probleemkind.
17. Nee – “om pa eer te bring”.
18. “proto”
19. Nee – “Wat oor my vou soos ‘n donker kleed”.
20. Ongelukkig, depressief, hartseer.
21. ---”
    1. Dit is ‘n feit, kan nie verander nie.
    2. Prototype
    3. Dit moet rym met “foto”. Dit word ryndwang genome.
    4. “ewebeeld”